Ovo je članak o Edipovom sinu.  Za drugu mitsku ličnost istoga imena, v. Eteokle (Andrejev sin).  
*Eteokle i Polinik*, Giovanni Battista Tiepolo.
**Eteokle** (starogrčki: ) bio je, u grčkoj mitologiji, bio je kralj Tebe, sin Edipa i Jokaste ili, po drugoj verziji, Euriganije. Njegovo ime potiče iz ranijeg oblika *\*Etewoklewes* (ἘτεϜοκλέϜες), što znači "vrlo slavan". Misli se da *Tawagalawas* predstavlja hetitski oblik tog imena. Edip je u neznanju ubio svog oca Laja i potom se, takođe nehotice, oženio vlastitom majkom. Kad se spoznalo o čemu se radi, Edip je otišao u progonstvo iz Tebe, a vlast je prešla na njegova dva sžina, Eteokla i Polinika. Međutim, budući da je Edip na njih bacio kletvu, dvojica braće nisu mogla u slozi deliti vlast. Eteokla je nasledio njegov ujak, Kreont, koji je vladao u ime Eteoklova sina Laodamant. Ovog sina su Eteoklu pripisali kasniji autori, pošto je on, prema Eshilu, kao i njegov brat Polinik, umro bez dece.

Edipova kletva
--------------

U *Tebaidi*, jednoj od kikličkih epopeja iz tebanskog ciklusa, koja je danas izgubljena, pričalo se o tome kako je Edip na svoje sinove bacio kletvu zato što su u dva navrata iskazali nepoštovanje prema njemu. Prvi put se to dogodilo kad su ga posluživali za stolom i tom prilikom koristili Kadmov srebrni stol i zlatni vrč, što je on bio strogo zabranio. Osim toga, dvojica braće poslužila su mu bedreni deo žrtvene životinje umesto ramena, koje je on po svom mišljenju zasluživao. Edip se razgnevio i pomolio se Zevsu da mu sinovi poginu u međusobnom okršaju.  Međutim, u Sofoklovoj tragediji *Edip na Kolonu* kaže se da je Edip želeo da ostane u Tebi, ali da ga je prognao Kreont. Edipova dva sina posvađala su se oko toga ko će vladati Tebom, no naposletku Eteokle dobio podršku Tebanaca i izgnao Polinika, koji je potom otišao Edipu i od njega zatražio blagoslov za ponovno osvajanje vlasti, ali ga je otac umesto toga prokleo i rekao mu da će pasti od bratovljeve ruke.

Sukob oko vlasti
----------------

Ima nekoliko verzija o tome kako su Eteokle i Polinik delili vlast nad Tebom nakon Edipova odlaska iz grada. Prema Helaniku, Eteokle je ponudio bratu da bira vlast nad gradom ili udeo u očinskom imetku. S druge strane, prema Ferekidu, Eteokle je silom prognao Polinika i zadržao za sebe i vlast nad Tebom i imovinu. Pseudo-Apolodor i Diodor Sicilijski kažu da su se braća dogovorila o zajedničkoj vladavini, i to tako što će svaki naizmenično vladati godinu dana i tako se smenjivati na prestolu; međutim, Eteoklu je pripala vlast tokom prve godine, a kad se ona navršila, odbio je predati vlast bratu.

Dok je Eteokle vladao u Tebi, Polinik je prvo otišao kralju Tezeju u Atini, a zatim kralju Adrastu u Argu, gde se oženio Argijom, kraljevom ćerkom, nakon što su je silovao. Adrast mu je obećao pomoć u pohodu na Tebu. Polinik je dobio i podršku proroka Amfijaraja tako što je prorokovoj supruzi Erifili poklonio ukletu Harmonijinu ogrlicu. Sedmorica protiv Tebe tad su napala Tebu, ali nisu uspeli u svojoj nameri da zauzmu grad. Tokom napada Polinik i Eteokle sukobili su se u dvoboju i usmrtili jedan drugoga.

Literatura
----------

* Gantz, Timothy (1993). *Early Greek Myth*. Baltimore: Johns Hopkins University Press.
* Hoffner, Beckman (2009). *Letters from the Hittite Kingdom*. Atlanta: Society of Biblical Literature.
* Srejović, Dragoslav; Cermanović-Kuzmanović, Aleksandrina (1989). *Rečnik grčke i rimske mitologije*. Beograd: Srpska književna zadruga.